12 දින සුබ්‍රමනියම් බුද්ධික නමැති වයස අවුරුදු තුනක පමණ කුඩා දරුවා ආචිචි අම්මා වන වෙඩිවෙල් සෙල්ව පාතවම් නමැත්තිය සමඟ නෙළුව ප්‍රදේශයට යාමට අම්බලන්ගොඩ බස් නැවතුමේ සිටියදී අතුරුදහන් වී තිබුණි.ආච්චි අම්මා මේ දරුවා සොයමින් ඇවිදිමින් සිටියදී සෙල්ලම් බඩු විකුණන වෙළෙන්දකු වන විතානගේ ජයරත්න නමැත්තා හමු වී ඔහුට ළමයාගේ ඡායාරූප ලබා දී තිබේ.සෙල්ලම්බඩු වෙළෙඳාම් කරන මෙම පුද්ගලයා සෙල්ලම්බඩු විකිණීමට ගිය හැම තැනකදීම ඒ ප්‍රදේශයේ අයට ළමයාගේ ඡායාරූප දී ඇති බවත් දඹුල්ල ප්‍රදේශයේ පැවැති උත්සවයකට පැමිණි අවස්ථාවේ දඹුල්ල නගරයේ ව්‍යාපාරිකයන්ගෙන් දරුවා පිළිබඳ තොරතුරු විමසීමේදී ළමයා දඹුල්ල පාලම යට සැකකරු සමග ජීවත්වන බව දැන ගන්න ලැබීමෙන් පසුව පොලිසියට ලබා දුන් තොරතුරු මත අත්අඩංගුවට ගෙන අම්බලන්ගොඩ පොලිසියට රැගෙනවිත් සැකකරු හා ළමයා අධිකරණයට ඉදිරිපත්කර කරුණු කියා සිටියේය.අම්බලන්ගොඩ මූලස්ථාන පොලිස් පරීක්ෂක නිරෝෂන් රූපසිංහ මහතාගේ උපදෙස් මත උප පොලිස් පරීක්ෂක සිරි කුමාර මහතා පැමිණිල්ල මෙහෙයවීය.